《九龙观》
宋代·黄希旦

峨峨古仙宫，楼殿荫松柏。昔在贞观年，天皇御区域。

九龙出池贞，遗下灵踪迹。嘉祐辛丑岁，郡侯得召伯。

是时夏六月，云日红翕赩。殿北古龙堂，窗户久不辟。

俄然灵蛇见，宛转真像侧。鳞甲锦绣文，灿烂辉五色。

视之颇驯扰，狎之不惊惕。邯侯率群僚，朋来拥旌戟。

迟留夜未午，风雨满天黑。迅电瞥四起，狂雷随一击。

须臾风雨收，形影谁能觅。斯盖龙之灵，变化固难测。

作者简介：宋邵武人，一名晞，字姬仲，自号支离子。入九龙观为道士。神宗熙宁贞召至京师，典太乙宫事。病卒，年四十二。有《支离集》、《竹堂集》。